Badajoz
        
         (provins i Spania)
Store norske leksikon,Geografi,Verdens geografi,Europa,Spanias geografi
Badajoz er en del av den autonome regionen Extremadura i det sørvestlige Spania. Med et areal på 21 766 kvadratkilometer er det Spanias største provins. Innbyggertallet er 693 729 (2013). Hovedstaden er Badajoz.
Provinsen omfatter Guadiana-bassenget med høyereliggende områder i sør (Sierra Morena). Det dyrkes ris, bomull, hvete, oliven, korkeik og vin, det satses stort på irrigasjon, og det drives særlig dyreavl av okse, svin og sau. I senere år har både dyreavl og jordbruket i Badajoz blitt kraftig modernisert. Turisme, næringsmiddelindustri og korkindustri har stor betydning for økonomien. Les mer i Store norske leksikon Spanias geografi